
	1.
	Rīkojuma projekts
2. Saskaņā ar Meža likuma 44. panta piekto daļu un Publiskas personas mantas atsavināšanas likuma 9. panta pirmo daļu atļaut valsts akciju sabiedrībai "Valsts nekustamie īpašumi" pārdot šā rīkojuma 1. punktā minēto nekustamo īpašumu par brīvu cenu.
	Priekšlikums
Meža likuma 44.panta ceturtās daļas 4.punkts nosaka, ka zemesgrāmatā ierakstītās valsts meža zemes atsavināšanu vai privatizāciju var atļaut ar ikreizēju Ministru kabineta rīkojumu, ja valsts meža zeme (funkcionālā platībā) nepieciešama Latvijas Republikā reģistrētai kapitālsabiedrībai, lai paplašinātu tās īpašumā esošās rūpnieciskās ražošanas būves vai kompleksās būves rūpnieciskajai ražošanai (izņemot ieguves rūpniecības vai iežieguves būves), un attiecīgais kapitālsabiedrības zemes īpašums robežojas ar valsts meža zemi, kā arī ja īpašumā esošās rūpnieciskās ražošanas būves vai kompleksās būves rūpnieciskajai ražošanai (izņemot ieguves rūpniecības vai iežieguves būves) atrodas uz valsts meža zemes.
Ievērojot to, ka 2021.gada 30.augustā ar vēstuli Nr.08/06 SIA "Rettenmeier Baltic Timber" un akciju sabiedrība " INČUKALNS TIMBER" iesniedza VAS "Valsts nekustamie īpašumi" atsavināšanas ierosinājumu, kurā cita starpā SIA "Rettenmeier Baltic Timber" lūdz atsavināt nekustamo īpašumu, un ņemot vērā Meža likuma 44.panta piekto daļu, proti, ka šā panta ceturtās daļas 4., 6. un 7. punktā minētā zeme atsavināma Publiskas personas mantas atsavināšanas likumā noteiktajā kārtībā. Atsavinot zemi šā panta ceturtās daļas 4. un 6. punktā minētajām personām, piemērojama Publiskas personas mantas atsavināšanas likumā noteiktā kārtība nekustamo īpašumu pārdošanai par brīvu cenu, kādā pārdodami nekustamie īpašumi Publiskas personas mantas atsavināšanas likuma 4. panta ceturtajā daļā minētajām personām, lūdzam izvērtēt, vai rīkojuma projekts nebūtu papildināms ar informāciju, kam (konkrēti norādot kapitālsabiedrību) nekustamais īpašums par brīvu cenu atsavināms.
Piedāvātā redakcija
-
	Karīna Ivanova (FM)

	2.
	Rīkojuma projekts
2. Saskaņā ar Meža likuma 44. panta piekto daļu un Publiskas personas mantas atsavināšanas likuma 9. panta pirmo daļu atļaut valsts akciju sabiedrībai "Valsts nekustamie īpašumi" pārdot šā rīkojuma 1. punktā minēto nekustamo īpašumu par brīvu cenu.
	Priekšlikums
Ņemot vērā, ka rīkojuma projektā minēto nekustamo īpašumu paredzēts pārdot par brīvu cenu, ko, savukārt, regulē Publiskas personas mantas atsavināšanas likuma III nodaļa "Pārdošana par brīvu cenu, maiņa vai ieguldīšana kapitālsabiedrībā", tai skaitā 37.panta pirmās daļas 4.punkts, lūdzam izvērtēt iespēju minēto normu norādīt kā pamatojumu nekustamā īpašuma atsavināšanai.
Piedāvātā redakcija
-
	Māra Deņisova (VNI)

	3.
	Anotācija (ex-ante)
1.1. Pamatojums
	Priekšlikums
Ņemot vērā, ka rīkojuma projektā minēto nekustamo īpašumu paredzēts pārdot par brīvu cenu, ko, savukārt, regulē Publiskas personas mantas atsavināšanas likuma III nodaļa "Pārdošana par brīvu cenu, maiņa vai ieguldīšana kapitālsabiedrībā", tai skaitā 37.panta pirmās daļas 4.punkts, lūdzam izvērtēt iespēju minēto normu norādīt kā pamatojumu nekustamā īpašuma atsavināšanai.
Piedāvātā redakcija
-
	Māra Deņisova (VNI)

	4.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Rīkojuma projekta 2.punkts paredz saskaņā ar Meža likuma 44. panta piekto daļu un Publiskas personas mantas atsavināšanas likuma (turpmāk - Atsavināšanas likums) 9. panta pirmo daļu atļaut valsts akciju sabiedrībai "Valsts nekustamie īpašumi" pārdot šā rīkojuma 1. punktā minēto nekustamo īpašumu par brīvu cenu.
Meža likuma 44.panta piektā daļa nosaka, ka atsavinot zemi šā panta ceturtās daļas 4. un 6. punktā minētajām personām, piemērojama Atsavināšanas likumā noteiktā kārtība nekustamo īpašumu pārdošanai par brīvu cenu, kādā pārdodami nekustamie īpašumi Publiskas personas mantas atsavināšanas likuma 4. panta ceturtajā daļā minētajām personām.

Vienlaikus, Atsavināšanas likuma 14.panta pirmā daļa nosaka, ka ja izsludinātajā termiņā ir saņemts pirmpirkuma tiesību izmantošanas pieteikums no personas, kurai ir pirmpirkuma tiesības un kura nav minēta šā likuma 4.panta ceturtajā daļā, tā var iegūt publiskas personas mantu par izsolē nosolīto augstāko cenu. Šai personai 10 dienu laikā no izsoles rezultātu apstiprināšanas jāpaziņo izsoles rīkotājam par pirmpirkuma tiesību izmantošanu, jānoslēdz pirkuma līgums un jāsamaksā augstākā nosolītā cena, ja izsoles noteikumos nav paredzēta citāda samaksas kārtība.

Ievērojot Meža likuma 44.panta piektajā daļā un Atsavināšanas likuma 14.panta pirmajā daļā noteikto, lūdzam papildināt rīkojuma projekta anotāciju ar attiecīgajām Atsavināšanas likuma normām, vienlaikus skaidrojot, vai šajā gadījumā uz SIA "Rettenmeier Baltic Timber" attiecināma Atsavināšanas likuma 14.panta pirmā daļa. 
Piedāvātā redakcija
-
	Karīna Ivanova (FM)

	5.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Anotācijā norādīts, ka zemes vienības ar kadastra apzīmējumu 8064 006 1376, kadastrālā vērtība pēc stāvokļa 2023. gada 1. jūnijā ir noteikta 5300 euro apmērā.
No pielikumā pievienotās Nekustamā īpašuma valsts kadastra informācijas sistēmas (turpmāk - NĪVKIS) izdrukas izriet, ka kadastrālā vērtība zemes vienībai noteikta pēc stāvokļa uz 2023.gada 17.martu. Ievērojot minēto, aicinām vai nu paskaidrojošiem dokumentiem pievienot aktuālo NĪVKIS izdruku, vai attiecīgi precizēt anotācijā norādīto informāciju.

Vienlaikus, lūdzam paskaidrojošiem dokumentiem pievienot arī Siguldas novada pašvaldības 2023. gada 9. janvāra vēstuli Nr. A-3.10/4/68.
Piedāvātā redakcija
-
	Karīna Ivanova (FM)

	6.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem
	Priekšlikums
Tiesiskās skaidrības nodrošināšanai lūdzam sadaļā "Cita informācija" norādīt šādu tekstu: "Projekta īstenošanai nav nepieciešami papildus līdzekļi no valsts vai pašvaldību budžeta. VNĪ saskaņā ar Atsavināšanas likuma 47.pantu un Ministru kabineta 01.02.2011. noteikumu Nr.109 „Kārtība, kādā atsavināma publiskas personas manta” 37.punktu valsts nekustamās mantas atsavināšanā iegūtos līdzekļus pēc atsavināšanas izdevumu segšanas ieskaitīs valsts pamatbudžeta ieņēmumu kontā mēneša laikā pēc to saņemšanas. Šobrīd nav iespējams noteikt summu, kas tiks ieskaitīta valsts budžetā, jo pašlaik nav iespējams noteikt īpašuma pārdošanas vērtību, jo nekustamā īpašuma atsavināšana (nosacītās cenas noteikšana) tiks organizēta pēc Ministru kabineta rīkojuma pieņemšanas un tā būs atkarīga no nekustamā īpašumu tirgus vērtības vērtēšanas dienā. Atsavināšanas izdevumu apmēru nosaka Ministru kabineta paredzētajā kārtībā."
Piedāvātā redakcija
-
	Māra Deņisova (VNI)

	7.
	Anotācija (ex-ante)
7.1. Projekta izpildē iesaistītās institūcijas
	Priekšlikums
Anotācijas 7.1. apakšpunktā norādīts, ka Finanšu ministrija ir iesaistīta projekta izpildē. 
Lūdzam no rīkojuma projekta minēto informāciju dzēst, ņemot vērā, ka Finanšu ministrija nav iesaistīta minētā projekta izpildē.
Piedāvātā redakcija
-
	Karīna Ivanova (FM)



